Source: http://sindtutova.blogspot.com/2009_04_01_archive.html
Timestamp: 2017-05-27 13:34:28+00:00

Document:
Sindicat Învățământ "Tutova" Bârlad: aprilie 2009
Emil Boc: Bună seara tuturor. Am participat, împreună cu doamna ministru Andronescu, la prezentarea de către Comisia Prezidenţială a soluţiilor legislative pentru educaţie. Este vorba de un material profesionist, realizat de către specialişti în domeniul educaţiei, specialişti care au lucrat în cadrul Comisiei Prezidenţiale pentru acest domeniu.Soluţiile legislative pentru educaţie vor fi discutate la minister, vor fi supuse dezbaterii publice şi, cu observaţiile şi amendamentele raţionale, vor fi discutate în Guvern, adoptate, după care urmează să fie înaintate şi trimise spre Parlament. E vorba, aşa cum am spus, de soluţii propuse de către Comisia Prezidenţială care vor sta la baza unor discuţii, analize ulterioare, atât la minister, cât şi în dezbaterea publică în vederea promovării lor legislative.De asemenea, am discutat pe parcursul acestor zile cu foarte mulţi factori autorizaţi din domeniul educaţiei. Am văzut astăzi decizia pe care au luat-o sindicatele din domeniul educaţiei.În acest context, facem un apel la profesori şi la sindicate să nu transfere criza economică asupra copiilor şi părinţilor.Educaţia copiilor noştri nu ar trebui să aibă de suferit. Tezele şi examenele elevilor nu pot fi înlocuite de o grevă. Discuţiile şi negocierile minister - sindicate, Guvern - sindicate vor continua şi trebuie să meargă mai departe fără afectarea anului şcolar.Poziţia Guvernului pe care îl reprezint este aceeaşi. Orice mărire salarială în sectorul bugetar trebuie să ţină cont de situaţia dificilă a economiei în care ne aflăm. Cumpătarea şi disciplina salarială sunt o regulă în toată Uniunea Europeană, pentru că nici o economie nu a fost scutită de criza economică.Un lucru pe care l-am spus şi pe care vreau să-l repet, şi vreau să fiu bine înţeles: salariile profesorilor, veniturile profesorilor nu vor fi reduse şi vor fi plătite chiar şi în aceste condiţii dificile de criză.Încă o dată subliniez, pentru a nu mai lăsa loc de ambiguitate. Veniturile profesorilor, în anul 2009, de natură salarială, nu vor fi diminuate şi vor fi plătite.Mai mult decât atât. Vreau să fac precizarea că, anul acesta, cheltuielile de personal pentru educaţie sunt mai mari cu 1 miliard în raport cu anul 2008. Anul 2008 a avut alocaţi pentru cheltuieli de personal 12,8 miliarde de lei, în 2009 sunt 13,8 miliarde de lei - asta rezultă din faptul că, pe parcursul anului 2008, au avut loc diverse majorări salariale iar, acum, în 2009, de la 1 ianuarie până la 31 decembrie, plătim, lună de lună, toată această sumă care, repet, în 2008 s-a dat începând cu anumite luni ale anului calendaristic.Guvernul va plăti salariile profesorilor. Dar vreau să fiu bine înţeleşi că, dacă resurse financiare ar exista, şi eu şi doamna ministru, cu siguranţă, ne-am achita şi de restul obligaţiilor legale pe care le avem şi care doar sunt amânate.Chiar dacă astăzi unul dintre liderii de sindicate ne propunea să renunţăm şi să abrogăm legea cu majorarea salariilor profesorilor, noi am discutat şi am spus foarte clar că acest angajament al nostru îl cunoaştem. Ştim cât de important este domeniul educaţional pentru sistemul românesc. Aceste constrângeri financiare pe care nu le-am dorit, acest guvern nu şi le-a impus, au venit în condiţiile unui an în care toată lumea are probleme economice. În aceste condiţii, pentru a ne putea încadra în constrângerile bugetare şi să păstrăm România pe drumul bun, adică să fim mai duri cu prezentul, dar corecţi cu viitorul României, aceste măsuri au fost luate. Iar ceea ce am spus a fost discutat şi cu ministrul Finanţelor, am discutat şi cu doamna ministru şi vrem să le spunem tuturor dascălilor din România, că aceste angajamente pe care le-am făcut se vor respecta.În concluzie, nici o clasă nu va rămâne fără profesor şi nici un profesor de la clasă nu va rămâne fără salariu şi va fi plătit în condiţiile pe care le-am menţionat.Profit de această ocazie să le spun tuturor românilor că ştiu problemele dificile cu care se confruntă, fie că sunt bugetari sau nebugetari. În sectorul bugetar avem probleme şi sunt necesare sume pentru a majora mult mai multe salarii sau pentru a acorda alte stimulente financiare, să mă exprim într-o formulă largă, pentru diverse categorii sociale.Sunt probleme în justiţie, cunosc problemele sistemului judiciar şi ştiu că acolo avem încă lucruri de rezolvat. Fac apel şi pe această cale la clasa magistraţilor din România să înţeleagă această situaţie dificilă pe care o avem. Guvernul nu are nimic împotriva magistraţilor, ca de altfel nici cu alte categorii sociale şi doresc să se găsească soluţii. Aceste soluţii pe care le-am găsit acum sunt acelea de a nu afecta salariile şi pensiile în anul 2009 şi, în măsura în care găsim resurse financiare - şi sper să găsim – vom putea, începând cu pensiile mici şi salariile mici, să acordăm unele majorări salariale în anul 2009.Am văzut că am fost citat că aş fi prevăzut o criză economică lungă, până în anul 2015. Vreau să vă spun că nu am făcut niciodată o asemenea afirmaţie, că, în aceste condiţii, vorba domnului Boda – l-am văzut puţin mai înainte – aş fi deja laureat al premiului Nobel, dacă cineva astăzi ar putea să spună până cât va dura criza economică şi până când va dura ea. Noi sperăm să fie cât mai scurtă.Guvernul face tot ceea ce-i stă în putinţă, pe de-o parte, să limiteze efectele negative ale crizei economice şi să asigurăm relansarea economică, astfel încât economia României să producă resursele necesare, pentru ca, pe de-o parte, şi sectorul bugetar să primească satisfacţia financiară necesară, dar, în acelaşi timp, să nu uităm că avem, pe cealaltă parte, un sector privat care susţine sectorul bugetar şi în raport cu care facem efortul de asigura cei 20% din banii bugetului pentru investiţii, pentru a menţine locurile de muncă, pentru a crea premisele relansării economice.Am făcut şi acest acord preventiv cu Comisia Europeană şi Fondul Monetar Internaţional, tocmai pentru a ne asigura că avem resursele financiare pentru relansarea investiţiilor, pentru că tot ce înseamnă deficit în acest moment este orientat spre investiţii, spre salvarea locuirilor de muncă ale românilor, spre găsirea de soluţii pentru ca aceste locuri de muncă să fie păstrate. Şi, nu în ultimul rând, prin partea de bani care va merge la Banca Naţională a României, să păstrăm un curs echilibrat al raportului între euro şi leu, pentru ca românii să-şi poată plăti creditele, pentru a nu asista la scumpiri în lanţ ale tuturor produselor, pentru că ştiţi ce însemnă o creştere a raportului dintre leu şi euro pentru întreaga economie românească.În concluzie, acesta a fost mesajul de bază. Doamna ministru Andronescu vă va prezenta şi ale detalii, urmând să răspundem şi la câteva întrebări din partea dumneavoastră.Ecaterina Andronescu: Vă mulţumesc, domnule prim-ministru. Vreau să vă mulţumesc şi dumneavoastră că aţi venit la această conferinţă de presă.Evident, educaţia trece printr-un moment dificil. Sunt extrem de îngrijorată de decizia pe care liderii de sindicate au luat-o astăzi în legătură cu greva în ziua tezei cu subiect unic, în zilele tezelor cu subiect unic.Noi vom continua negocierile, pentru că, iată, şi astăzi, prin cuvântul domniei sale, şi premierul a dat asigurări că nu se fac reduceri la salarii, nici în ceea ce priveşte sporurile, nici în ceea ce priveşte veniturile de ansamblu.Sigur că vom căuta soluţii în continuare, pentru că educaţia are nevoie de resurse suplimentare. Am identificat deja posibilităţi de a dezvolta proiecte din fondurile europene structurale şi de a recupera o mare parte din resursele care au fost rectificate prin această rectificare bugetară. Sunt, de asemenea, convinsă, aşa cum a fost discuţia şi în Guvern, că următoarele rectificări pozitive vor aduce înapoi şi educaţiei resursele de care are nevoie.Negocierile cu sindicatele vor continua. Am avut deja astăzi o discuţie cu domnul ministru Pogea. Am invitat liderii de sindicate pentru luni, la ora 12, la Ministerul Educaţiei, pentru a încerca să căutăm şi alte soluţii în aşa fel încât să îi determinăm - şi cu această ocazie le adresez din nou rugămintea şi liderilor de sindicat şi colegilor profesori din teritoriu, să încercăm să nu perturbăm sfârşitul de an şcolar, pentru că cei care se află în suferinţă sunt elevii din bănci, sunt părinţii lor, iar eu cred că ei nu se fac vinovaţi de nemulţumirile noastre tocmai ei.Din păcate, această stare oarecum de agitaţie exagerată au determinat-o câteva din demersurile unora dintre inspectorate. Îi anunţ de aici pe inspectorii de la cele trei judeţe, care într-un fel au produs foarte multă agitaţie în sistem, de la Harghita, de la Bacău şi de la Cluj, că nu vor mai avea sprijinul Ministerului Educaţiei şi avem acum şi prevederi legale ca să fie înlocuiţi, pentru că, realmente, au dovedit promovarea cu rea credinţă a unor idei care nu aveau niciun fel de relevanţă în documentele transmise de la minister. Vă mulţumesc foarte mult.Emil Boc: Spus pe româneşte: vor fi demişi pentru ceea ce au făcut, practic deformând mesajul guvernamental, deformând politica pe care Guvernul o are în domeniul educaţional.Ecaterina Andronescu: Vă mulţumim foarte mult.Emil Boc: Dacă dumneavoastră aveţi vreo întrebare.Reporter: Domnule prim-ministru, doamna ministru, vă simţiţi şi dumneavoastră vinovaţi de această agitaţie a sindicatelor, având în vedere ceea ce s-a întâmplat în toamnă?Emil Boc: Încă o dată repet ceea ce am spus de mai multe ori. Nici un român, şi cu atât mai mult nici un demnitar, nu şi-a dorit această criză economică. Facem faţă, aşa cum faceţi, probabil, şi dumneavoastră faţă la nivel personal, în condiţiile acestea de criză, să nu înrăutăţim situaţia şi să putem pregăti revenirea economică a ţării, aşa cum fiecare familie, şi fiecare individ, îşi gestionează în acest moment situaţia financiară pe care o are pentru a depăşi mai uşor această perioadă dificilă. Dacă am fi fost aceia care am fi cunoscut efectele acestei crize economice, evident că altfel ar fi stat lucrurile astăzi.Reporter: Care ar fi fost consecinţele aprobării şi plătirii celor 50% de către fostul Guvern Tăriceanu? Aprobării majorării şi plăţii salariilor majorate.Emil Boc: Repet. Aceste resurse financiare nu există. Dacă dumneavoastră credeţi că primul-ministru are în dulap o tiparniţă cu care aduce şi scoate bani ca să îi arunce pe piaţă, vă înşelaţi.Resursele financiare nu există. Dacă resurse financiare ar exista, fiţi convinşi, şi am discutat de atâtea ori acest lucru, am fi de acord să acordăm educaţiei, evident, toate resursele financiare la care are dreptul. Şi o vom face. Numai că, în acest moment, nu există, din nefericire, resursele bugetare.Aşa cum aţi văzut şi am spus, am îngheţat de drept toate salariile pentru demnitari, lăsând deschisă posibilitatea pentru cei cu salarii şi pensii mici în acest an să găsim soluţii şi am dat acele mecanisme necesare economiei să se revigoreze pentru a avea mai multe venituri la bugetul de stat. Aşa cum am mai arătat, acest acord cu FMI şi Comisia Europeană creează premisele relansării economice. Pe de-o parte, prin existenţa mai multor bani în economia românească, pe de altă parte, prin susţinerea investiţiilor despre care am vorbit, în România, pentru că niciodată nu au fost alocaţi 20% din banii bugetului pe investiţii. Ori ce înseamnă asta? Locuri de muncă pentru a le putea salva cele existente şi pentru a crea altele, în măsura în care este posibil.Ecaterina Andronescu: Dacă îmi permiteţi să mai adaug. Domnul prim-ministru, ca şi mine, provenim din sistem, cunoaştem foarte bine sistemul educaţional românesc şi ştim foarte exact că are nevoie de resurse.În acelaşi timp, pentru că dumneavoastră aţi pomenit de Guvernul Tăriceanu - pentru că altfel nu aş fi făcut referire - dacă nu ar fi fost Ministerul Educaţiei obligat să plătească 825 de milioane de lei noi, astăzi nu am fi avut situaţia acesta la rectificare.Emil Boc: Datoriile pe care le-a lăsat vechiul guvern în domeniul educaţiei şi care au fost plătite integral de actualul guvern.Aş vrea să fiu bine înţeles. Eu, în calitatea mea de prim-ministru, reprezint întregul guvern şi, evident, toate ministerele şi toate categoriile sociale. Asta nu înseamnă că nu ştiu că sunt greutăţi şi în alte domenii. Ştiu ce salarii au medicii, funcţionarii publici, ştiu că şi în justiţie există unele restanţe. Aceste lucruri sunt cunoscute.Facem doar un apel la solidaritate şi la înţelegerea, în acest moment dificil, să ne gândim cumpătat cum putem să trecem mai bine, astfel ca mâine să ne fie mai bine la toţi si să putem achita de obligaţiile pe care le avem.Reporter: Doamna ministru, spuneaţi că nu vor scădea salariile şi nici veniturile. Asta înseamnă că profesorii vor primi în continuare toate sporurile şi primele pe care le-au avut până în prezent?Ecaterina Andronescu: Salariul de bază, la care se adaugă sporurile nu sunt atinse. Asta am spus mereu, mesajul a fost deja transmis, de câteva zile, exact ca şi acum. A confirmat premierul, printr-o voce care, evident, are mai multă greutate.Reporter: În acest moment copiii sunt puţin în haos. Ei vor susţine, până la urmă, marţi, teza cu subiect unic sau veţi stabili luni după ora 12.00?Ecaterina Andronescu: Luni, după întâlnirea cu sindicatele le vom comunica soluţia ministerului. Sigur că există soluţii. Oricum e o zi de şcoală, oricum ei trebuie să fie şi luni şi marţi şi în fiecare zi la şcoală. Ziua de teză unică era o zi normală în care ei erau obligaţi să parcurgă programul şcolar firesc, cu această observaţie, că la disciplina programată aveau teză cu subiect unic.Reporter: Sindicaliştii au anunţat grevă generală în toate ramurile.Ecaterina Andronescu: De acord. Eu sper să îi determinăm şi le adresez încă odată rugămintea să se răzgândească, să mai analizeze efectele pe care le-ar putea produce. Dacă nu, de la minister, vom veni cu o soluţie.Emil Boc: În această ţară există şi alte categorii sociale care nu sunt bugetari. Ştiţi bine că numărul şomerilor a crescut. Sunt oamenii care sunt disponibilizaţi din sectorul privat, mulţi dintre ei s-ar bucura să primească acelaşi salariu ca şi anul trecut, dar, din nefericire, în foarte multe companii private acest lucru nu este posibil.Noi avem grijă, prin ceea ce am pus la Ministerul Muncii prin buget, să putem asigura ajutorul de şomaj, recalificarea profesională, adică formarea profesională pentru ca aceşti oameni să îşi găsească un loc de muncă nou după ce au fost trecuţi pe lista de disponibilizare sau au trecut în şomaj tehnic şi plătim trei luni de zile şi cheltuielile pentru angajat şi angajator din punct de vedere social toate aceste cheltuieli, tocmai pentru a găsi soluţii şi pentru cei din mediul privat, unde direct nu putem să intervenim, să putem găsi aceste soluţii.Am spus şi la întâlnirea cu sindicatele: până acum, au fost achitate toate drepturile salariale fără excepţii. Un lucru despre care nu s-a spus nimic în sectorul bugetar. Am plătit al 13-lea salariu, chiar şi în condiţii de criză - un efort bugetar extrem de consistent pe care statul român l-a făcut, ca o dovadă a interesului de a salva resursele bugetare ale fiecărei familii şi a da, cât este posibil, la fiecare, în măsura în care economia ne ajută.Facem acest apel la raţionalitate şi solidaritate, ca în acest moment, cu echilibru, toate categoriile sociale să depăşim acest moment greu. Avem în lucru legea salarizării unice, care va fi gata până în 30 iunie, şi care va restabili echilibrul în domeniul salarizării şi eliminarea acelor privilegii legale - dacă pot să le numesc aşa - care au fost induse pe parcursul timpului, astfel încât fiecare categorie socială să aibă satisfacţia echitabilă pe măsura pregătirii profesionale şi a muncii pe care o desfăşoară în România. Asta înseamnă că cei care astăzi au salarii mici, vor fi primii care vor beneficia de majorări şi creşteri salariale în urma legii salarizării unice a tuturor persoanelor care lucrează în domeniul public. Vă mulţumim.Emitent: Guvernul Romaniei – Biroul de presaData: 30.04.2009Dumneavoastră veți discerne ce (mai) credeți din aceste declarații !Vezi comentariile noastre în postările anterioare.
NERESPECTAREA ANGAJAMENTELOR ȘI LEGILOR SE NUMEȘTE RESPONSABILITATE ȘI CUMPĂTARE !
Emil Boc: Salariile şi sporurile profesorilor nu vor fi diminuate şi se vor plăti chiar şi în aceste vremuri de criză" Facem apel la sindicate să nu transfere criza şi problematica salariilor către copii. Tezele unice nu trebuie înlocuite de o grevă şi orice mărire de salariu în sectorul bugetar trebuie făcută responsabil şi cu cumpătare. Dar fac precizarea că salariile profesorilor şi veniturile profesorilor nu vor fi reduse", a afirmat Emil Boc în cadrul unei conferinţe de presă de la Palatul Victoria.Emil Boc a dat asigurări că toate salariile profesorilor se vor plăti."Toate salariile profesorilor se vor plăti şi orice elev va avea la clasă un profesor, iar orice profesor va avea salariu plătit la timp", a afirmat Boc.Premierul României a anunţat în cadrul conferinţei de presă că va fi adoptată legea salarizării unice până la data de 30 iunie.Sursa: Newsin
Ministrul Educaţiei, Ecaterina Andronescu, a declarat, în această seară, după întâlnirea de la Palatul Victoria cu premierul Emil Boc, că va încerca, luni, la o nouă întâlnire cu reprezentanţii sindicatelor din învăţământ, să îi convingă pe aceştia să renunţe la greva anunţată pentru zilele tezelor unice."Negocierile cu sindicatele vor continua luni, la ora 12.00, pentru a nu se recurge, totuşi, la grevă. Luni, după această întâlnire, le vom comunica elevilor soluţia găsită în cazul în care sindicaliştii nu renunţă la protest. Suntem extrem de îngrijorată de decizia sindicatelor de a face grevă în prima zi a tezelor unice, cu atât mai mult cu cât şi premierul a dat asigurări că nu vor fi reduceri de salarii şi nici de sporuri pentru personalul din educaţie. Vom căuta soluţii în continuare, pentru a recupera, din fonduri structurale, pierderile cauzate de rectificarea bugetară", a spus Andronescu.Cu acelaşi prilej, ministrul Educaţiei a anunţat că şefii inspectoratelor şcolare judeţene Harghita, Cluj şi Bacău vor fi înlocuiţi din funcţie pentru că un indus în eroare opinia publică interpretând eronat, în opinia Ecaterinei Andronescu, o notă trimisă de instituţie în teritoriu, cu privire la fondurile rămase pentru plata salariilor după rectificarea bugetară.Sursa: NewsInDe parcă nu-i dădea afară oricum !
PENIBIL: EMIL BOC ȘI ECATERINA ANDRONESCU BAT CÂMPII CU SENINĂTATE !
PENIBIL !!! După ce s-au făcut că discută despre problemele educației, domnul Emil Boc, prim-ministrul-tonomat și doamna Ecaterina Andronescu, ministra-cu-lacrimi-în-ochi, au dat o declarație de presă în care au făcut apeluri patetice la renunțarea la grevă.Discursul celor doi, care de fapt nu aveau ce să spună, pentru că probabil nu aveau dezlegare de la Cotroceni, nu a fost de fapt decât o penibilă reluare de promisiuni pe care nimeni nu le mai crede și de apeluri patetice adresate sindicatelor și profesorilor în vederea renunțării la greva anunțată. Aceleași vorbe goale pe care le auzim de 4 luni, același limbaj de lemn al politicienilor noștri. Asigurări că vor fi bani pentru salarii, trimiteri la criză, lamentări, declarații de intenții, legea salarizării unitare, mărim salariile mici, nu facem disponibilizări în învățământ, noi vă înțelegem dar nu avem de unde, guvernarea trecută, vom negocia, vom găsi soluții, nu sacrificăm elevii, legile învățământului, reforma, vorbe, vorbe, vorbe. Nici un răspuns concret la revendicările noastre. Vom reveni cu informații pe măsură ce le primim.
Sindicatele din Educaţie s-au întâlnit astăzi cu preşedintele Traian Băsescu, cu ministrul Educaţiei, Ecaterina Andronescu, şi cu premierul Emil Boc. "Preşedintele mi-a spus că putem să facem ce vrem. A rămas ca luni să ne întâlnim cu Ecaterina Andronescu", a declarat Răzvan Bobulescu, liderul Alma Mater, după întâlnirea sindicatelor din învăţământ cu preşedintele Traian Băsescu. Astflel, sindicaliştii îşi menţin decizia de a intra în grevă pe 5 mai. "Am primit acelaşi răspuns ca şi data trecută, şi anume că nu sunt bani şi că în momentul de faţă nu sunt posibilităţi de majorare a salariilor. Am primit însă o singură garanţie a domnului prim ministru, că veniturile cadrelor didactice, salariaţilor din învăţământ nu vor scădea în acest an", a declarat şi Aurel Cornea, preşedinte FSLI. Emil Boc şi Ecaterina Andronescu. se întâlnesc, în această seară, la Palatul Victoria.Emil Boc şi Ecaterina Andronescu vor susţine o declaraţie de presă la 19.45.Vom reveni cu amănunte.Sursa: Realitatea
ADRESA CĂTRE I.S.J.VASLUI CU PRIVIRE LA GREVA GENERALĂ
Nr. 420 din 30 aprilie 2009CĂTRE,INSPECTORATUL ȘCOLAR JUDEȚEAN VASLUIPrin prezenta, vă aducem la cunoştinţă faptul că federaţiile sindicale reprezentative la nivel de ramură învăţământ – Federaţia Sindicatelor Libere din Învăţământ, Federaţia Sindicatelor din Învăţământ „SPIRU HARET”, Federaţia Educaţiei Naţionale, Federaţia Naţională Sindicală „ALMA MATER” – au hotărât organizarea grevei, pe durata programului de lucru, în zilele în care se desfăşoară tezele cu subiect unic, în toate unităţile/instituţiile de învăţământ.În aceste condiţii, organizaţia noastră, afiliată la Federaţia Sindicatelor Libere din Învățământ, vă aduce la cunoştinţă faptul că, membrii noştri de sindicat se vor afla în grevă, pe durata programului de lucru, în zilele în care se desfăşoară tezele cu subiect unic, în toate unităţile/instituţiile de învăţământ în care îşi desfăşoară activitatea.Motivele protestului nostru sunt următoarele:Adoptarea O.U.G. nr. 34/2009 cu privire la rectificarea bugetară pe anul 2009 şi reglementarea unor măsuri financiar-fiscale, prin care, de la cheltuielile de personal pentru învăţământul preuniversitar, a fost tăiată suma de 811,89 milioane lei, iar din bugetul MECI, suma de 676 milioane lei; în aceste condiţii, fondurile pentru plata integrală a salariilor în anul 2009 şi pentru continuarea investiţiilor în infrastructura din unităţile de învăţământ sunt insuficiente;Alocarea pentru cercetare, în anul 2009, a unui buget diminuat cu peste 70% faţă de cel din anul 2008, fapt care va conduce la imposibilitatea continuării unor programe şi contracte de cercetare, precum şi la concedierea a numeroşi cercetători;Imposibilitatea elaborării de către Guvernul României a unei noi legi de salarizare unitară în sectorul bugetar, atâta timp cât reprezentanţii justiţiei, internelor şi afacerilor externe, invocând legile speciale de salarizare, refuză să propună funcţii echivalente cu cele din sectoarele bugetare defavorizate în acest moment;Adoptarea O.U.G. nr. 37/2009 privind unele măsuri de îmbunătăţire a activităţii administraţiei publice, prin care Guvernul oficializează politizarea funcţiilor de conducere;Consecinţele dezastruoase asupra procesului instructiv-educativ, generate de aplicarea în învăţământul preuniversitar a descentralizării, aşa cum este propusă de Guvernul Boc;Imposibilitatea aplicării Strategiei “Educaţie şi Cercetare pentru Societatea Cunoaşterii” ca urmare a lipsei resurselor financiare necesare;Neaplicarea Legii nr. 221/2008 privind creşterile salariale ce se vor acorda în anul 2008 personalului din învăţământ, votată în unanimitate de Camera Deputaţilor, promulgată de Preşedintele României şi declarată constituţională.PREŞEDINTE,prof. Mircea Marinescu
ÎN ATENȚIA LIDERILOR DE SINDICAT ȘI A DIRECTORILOR
În atenţia Liderului de sindicatPentru desfăşurarea în bune condiţii a grevei organizate în zilele în care se desfăşoară tezele cu subiect unic, vă rugăm să ţineţi seama de următoarele reguli: 1. momentul declanşării grevei va fi adus la cunoştinţa conducerii unităţii şi inspectoratului şcolar de către organizatori cu 48 de ore înainte – art. 41 alin. (1) din Legea nr. 168/1999, conform modelului transmis;2. în unitatea de învăţământ să fie prezenţi toţi salariaţii pe durata grevei; în condică se va scrie pentru zilele respective „GREVĂ”;3. în situaţia în care copiii/elevii/studenţii vor fi prezenţi în unitate/instituţie, cadrele didactice care au ore în zilele respective îi vor supraveghea, fără a se derula procesul instructiv-educativ, tezele cu subiect unic şi alte activităţi didactice;4. cadrele didactice care nu au ore în zilele respective vor fi în unitate/instituţie, o parte dintre ei asigurând supravegherea patrimoniului;5. toate persoanele care intră în unitate vor fi controlate pentru a nu pătrunde persoane străine, care ar putea deturna scopul acţiunilor;6. personalul didactic auxiliar şi nedidactic va rămâne la locul de muncă, fără a-şi desfăşura activitatea, asigurând securitatea patrimoniului;7. în fiecare unitate/instituţie va funcţiona un comitet de grevă, care va urmări corecta desfăşurare a acţiunii de protest;8. organizatorii grevei (comitetul de grevă), împreună cu conducerea unităţii de învăţământ, au obligaţia ca, pe durata acesteia, să protejeze bunurile unităţii/instituţiei – art. 52 din Legea nr. 168/1999;9. salariaţii care nu participă la grevă nu pot fi împiedicaţi să îşi continue activitatea.Respectarea celor menţionate mai sus va fi asigurată de liderul de sindicat din unitate şi de director.Acţiunea de protest trebuie puternic popularizată prin afişarea de materiale privind motivaţia acţiunii, timpul, locul şi modul de desfăşurare etc.Totodată, dorim să facem următoarele precizări decurgând din prevederile legale în vigoare (Legea nr. 168/1999 privind soluţionarea conflictelor de muncă):1. participarea la grevă este liberă; nimeni nu poate fi constrâns să participe la grevă sau să refuze să participe – art. 50 alin. (1);2. pe durata grevei, conducerea unităţii nu poate fi împiedicată să îşi desfăşoare activitatea de către salariaţii aflaţi în grevă sau de către organizatorii acesteia; conducerea unităţii nu poate încadra salariaţi care să îi înlocuiască pe cei aflaţi în grevă – art. 53;3. participarea la grevă sau organizarea acesteia cu respectarea prevederilor legale nu reprezintă o încălcare a obligaţiilor de serviciu ale salariaţilor şi nu poate avea consecinţe negative asupra greviştilor sau organizatorilor – art. 54 alin. (1);4. fapta persoanei care, prin ameninţări ori prin violenţe, împiedică sau obligă un salariat sau un grup de salariaţi să participe la grevă sau să muncească în timpul grevei constituie contravenţie şi se sancţionează cu amendă, dacă fapta nu a fost săvârşită în astfel de condiţii încât, potrivit legii, să fie considerată infracţiune – art. 88 alin. (1);5. nerespectarea prevederilor art. 52 atrage răspunderea materială, contravenţională, civilă sau penală, după caz, dacă faptele săvârşite în timpul grevei atrag această răspundere – art. 88 alin. (4). Publicat de
FEDERAȚIILE SINDICALE AU HOTĂRÂT: GREVĂ GENERALĂ ÎN ZILELE ÎN CARE SUNT PROGAMATE TEZELE CU SUBIECT UNIC !
F.S.L.I. F.S.I. SPIRU HARET F.E.N. F.N.S. ALMA MATER COMUNICAT DE PRESĂÎn ședința din data de 30.04.2009 a Birourilor reunite ale F.S.L.I., F.S.I. SPIRU HARET, F.E.N. și F.N.S. ALMA MATER, au fost analizate problemele cu care se confruntă salariații din învățământ și cercetare și au constatat următoarele:1. Prin O.U.G. nr. 34/2009 cu privire la rectificarea bugetară pe anul 2009 și reglementarea unor măsuri financiar-fiscale, de la cheltuielile de personal pentru învățământul preuniversitar a fost tăiată suma de 811,89 milioane lei, iar din bugetul M.E.C.I., suma de 676 milioane lei. În aceste condiții, fondurile pentru plata integrală a salariilor în anul 2009 și pentru continuarea investițiilor în infrastructura din unitățile de învățământ sunt insuficiente.2. Cercetarea a primit în anul 2009 un buget diminuat cu peste 70% față de cel din anul 2008, fapt care va conduce la imposibilitatea continuării unor programe și contracte de cercetare, precum și la concediarea a numeroși cercetători.3. Noua lege de salarizare din sectorul bugetar, pe care Guvernul României intenționează să o elaboreze, nu va fi niciodată unitară, atâta timp cât reprezentanții justiției, internelor și afacerilor externe, invocând legile speciale de salarizare, refuză să propună funcții echivalente cu cele din sectoarele bugetare defavorizate în acest moment.4. Prin O.U.G. nr. 37/2009 privind unele măsuri de îmbunătățire a activității administrației publice, Guvernul oficializează politizarea funcțiilor de conducere.5. Descentralizarea în învățământul preuniversitar, gândită de Guvernul Boc, va avea consecințe dezastruoase asupra procesului instructiv-educativ.6. Strategia ”Educație și Cercetare pentru Societatea Cunoașterii” nu poate fi pusă în aplicare din cauza lipsei resurselor financiare necesare.7. Este fără precedent faptul că o lege – Legea nr. 221/2008 privind creșterile salariale ce se vor acorda în anul 2008 personalului din învățământ – votată în unanimitate în Camera Deputaților, promulgată de președintele României și declarată constituțională, nu se aplică.În aceste condiții, Birourile celor patru federații sindicale din învățământ, pe baza rezultatelor referendumului desfășurat în rândul membrilor sindicatelor afiliate, au hoărât reluarea conflictului de muncă, prin:§ Grevă generală în zilele în care se desfășoară tezele cu subiect unic.§ Nesusținerea Strategiei ”Educație și Cercetare pentru Societatea Cunoașterii, asumată de federațiile sindicale din învățământ prin Acordul încheiat în data de 24.10.2008, până când Guvernul României și Legislativul nu vor asigura finanțarea necesară aplicării acesteia.În situația în care Guvernul României va continua să manifeste aceeași atitudine de dispreț față de salariații din învățământ, federațiile sindicale vor declanșa și celelalte acțiuni de protest stabilite în urma referendumului.București, 30 aprilie 2009
Zeci de scoli cu personalitate juridicã din judetul Vaslui vor dispãrea, o mare parte din orele suplimentare vor fi tãiate, iar clase din scoli diferite ar urma sã fie comasate. Acestea sunt mãsurile decise de Inspectoratul Scolar Judetean Vaslui dupã ce a primit ordin de la minister sã se încadreze în buget.O adresã ministerialã a pus pe jar conducerea Inspectoratului Scolar Judetean (ISJ) Vaslui, care este nevoitã sã raporteze astãzi mãsurile de reducere a cheltuielilor de personal pe care le va pune în practicã. Oficialii ISJ Vaslui au convocat ieri comisia paritarã, în care au dezbãtut, în prezenta sindicalistilor, respectiva adresã. Conform planului initial, zeci de scoli cu personalitate juridicã ar urma sã se desfiinteze, o mare parte din orele suplimentare vor fi tãiate si, acolo unde este posibil, se va recurge la comasarea claselor din diferite scoli.Ministrul educatiei a cerut de fapt inspectoratelor scolare sã se încadreze în sumele alocate pentru plata personalului din învãtãmânt. În caz contrar, se va ajunge la disponibilizãri.“Potrivit prevederilor OUG 35/2009, privind reglementarea unor mãsuri financiare în domeniul cheltuielilor de personal din rectificarea bugetarã, ordonatorii de credit au obligatia de a se încadra în limitele de cheltuieli cu personalul. Solicitãm ca, pânã pe 30 aprilie, sã comunicati mãsurile luate pentru respectarea prevederilor legale în vigoare”, se precizeazã în adresa ministerialã.La începutul anului, judetul Vaslui a primit pentru plata personalului din învãtãmânt suma exactã de 220.284.000 lei, care nu poate fi depãsitã pânã la sfârsitul anului. Potrivit conducerii ISJ Vaslui, dacã s-ar lua în calcul suma plãtilor fãcute în primele trei luni, bugetul pentru salarizarea personalului din educatie ar urma sã fi depãsit cu 37 de milioane de lei.“Avem o cifrã de buget în care trebuie sã ne încadrãm. Au fost fãcute plãti în valoare de 64 de milioane de lei, pânã la 31 martie, rãmânând aproximativ 156 de milioane de lei. Dacã în primele trei luni s-au cheltuit atîtia bani, pânã la sfârsitul anului vom depãsi bugetul”, a spus Dorel Juverdeanu, inspector scolar general adjunct.Sefii ISJ Vaslui au luat o serie de mãsuri împreunã cu sindicalistii si, spun ei, nu vor exista disponibilizãri.“Vom trece la suspendarea plãtilor orelor suplimentare cãtre responsabilii de structuri, vom studia oportunitatea desfiintãrii unor scoli cu personalitate juridicã în comunele unde existã douã asemenea entitãti, vom comasa clase si grupe de prescolari, cu conditia de a nu încãlca prevederile Legii învãtãmântului, vom renegocia indemnizatiile de conducere ale unor categorii de personal nedidactic (contabil-sef etc.)”, a mai declarat Juverdeanu.Aceste mãsuri, crede conducerea ISJ Vaslui, vor salva salariile cadrelor didactice, însã cu posibilitatea pierderii unor avantaje, gen tichetele-cadou.“Trebuie sã tinem cont de faptul cã suma cheltuitã pânã acum cuprinde si al 13-lea salariu, precum si unele restante salariale, iar în perioada urmãtoare nu vom mai avea asemenea cheltuieli. O economie va fi fãcutã si pe timpul vacantei, dar si la plata cu ora. Vorbim aici de încadrarea în numãrul minim de ore prevãzut în planul cadru de învãtãmânt si renuntarea la unele ore optionale”, a încheiat inspectorul scolar general adjunct.Sursa: Obiectiv de Vaslui
Joi 30.04.2009, ora 10.00, sediul F.S.L.I., are loc ședinta comună a Birourilor reunite ale federațiilor sindicale din învățământ.Ora 12.00, conferința de presă.Urmăriți pe REALITATEA TV emisiunea FABRICA de la ora 11.00, care este în sediul F.S.L.I.La ora 15.00, la Cotroceni, întâlnire cu președintele Traian Băsescu.Urmăriți pagina noastră pe tot parcursul zilei pentru a afla mersul evenimetelor.
ORDINEA DE ZI A ȘEDINȚEI COMISIEI DE DIALOG SOCIAL DE LA MECI DE MARȚI, 5 MAI 2009
1. Proiect de Ordin pentru modificarea şi completarea Metodologiei privind mişcarea personalului didactic din învăţământul preuniversitar, aprobată prin Ordinul ministrului educaţiei, cercetării şi tineretului nr. 5743/2008, cu modificările şi completările ulterioare2. Proiect de Ordin pentru modificarea şi completarea Metodologiei de organizare şi desfăşurare a concursului pentru ocuparea posturilor didactice/catedrelor declarate vacante în unităţile de învăţământ preuniversitar din municipiul Bucureşti şi judeţele nominalizate în Ordinul ministrului educaţiei, cercetării şi tineretului nr. 5573/2008, aprobată prin Ordinul ministrului educaţiei, cercetării şi tineretului nr. 5741/2008, cu modificările şi completările ulterioare3. Proiect de Ordin pentru modificarea Calendarului mişcării personalului didactic din învăţământul preuniversitar pentru anul şcolar 2009 – 2010, aprobat prin Ordinul ministrului educaţiei, cercetării şi tineretului nr. 5742/2008, cu modificările şi completările ulterioare Sursa: Liviu Marian Pop
Structura Pan-EuropeanăDECLARAȚIA INTERNAȚIONALEI EDUCAȚIEI ȘI ETUCE PRIVIND SITUAȚIA DIN ROMÂNIABrussels, 29 Aprilie 2009Structura Pan-Europeană (PES) a Internaționalei Educației, ce include ETUCE, reprezentând 141de organizații de profesori și 11 milioane de oameni din 45 de țări europene, dorește să-și exprime interesul despre situația prezentă din România. Autoritățile din România au anunțat recent intenția lor de a reduce cheltuielile publice cu 1% din PIB cu scopul de a îndeplini cerințele Fondului Monetar Internațional pentru a accesa finanțarea. Cu toate că această decizie se construiește pe necesitatea de a înlocui deficitul public, măsurile concretizate în reduceri sunt critice. In acest context, PES: Având în vedere politica educației în concordanta cu nivelul Uniunii Europene din 2000 sub acordul Strategiei de la Lisabona; Având în vedere ultimele mesaje cheie despre Educație și Training emise de Consiliul Uniunii Europene (19 Februarie 09, 6666/09), declarând în special că “Exact în vremuri de dificultăți economice importanța cheii strategice a susținerii deschise și eficiente, educație de înaltă calitate și sisteme de training (...)trebuie continuat a fi subliniat”; Având în vedere ultimele Concluzii ale Uniunii Europeene de la Consiliul Uniunii Europeene (19/20 Martie 09), care a confirmat prioritatea acordată investițiilor în educație (7880/09: 16); Intrucât condițiile de muncă decente și oportunitățile pentru o carieră a profesorilor sunt recunoscute în linii mari ca o cerință pentru un sistem educațional de înaltă calitate; Intrucât orice impact politic asupra condițiilor de muncă ale profesorilor trebuie să fie negociate în mod colectiv cu organizațiile din învățământ; Intrucât prezenta criză economică rezultă dintr-o combinație de comportamente egoiste și periculoase într-o lume a afacerilor și finanțelor private și o politică la voia întâmplării a guvernelor naționale; Intrucât eforturile naționale de a reduce deficitul public și de a îndeplini cerințele FMI pentru a accesa împrumutul trebuie să fie împărțite între toți actorii din economie, primii fiind cei care conduc economia pe timp de criză;1. Indeamnă Guvernul Român să evite orice reduceri din buget ce ar putea pune în pericol sistemul educațional și condițiile de muncă ale profesorilor;2. Invită Guvernul României și pe angajații din învățământ din România la un dialog cuprinzător și convingător cu sindicatele din învățământ acoperind toate aspectele referitoare la condițiile de muncă ale profesorilor;3. Apeluri către Guvernul României să coordoneze efortul reducerii bugetului național împreună cu ceilalți parteneri sociali în toate sectoarele pentru a împărți povara costurilor colective ale crizei;4. Reiterează suportul pentru profesorii români și sindicatelor lor FSLI, FSI "SPIRU HARET", ALMA-MATER și FEN.In numele Structurii Pan-Europene,PreședinteRonnie Smith Publicat de
Ecaterina Andronescu jură că nici un dascăl nu va avea salariul micşorat„Vin de la ministerul Finanţelor şi am discutat cu dl. ministru Pogea. Foarte clar trebuie să fie că nu se va diminua salariul niciunui cadru didactic. Nici un profesor nu va primi salariul diminuat. Ministerul Educaţiei are fonduri până la sfârşitul acestui an“, ne-a declarat ministrul Educaţiei, dna. Ecaterina Andronescu, în urmă cu două ore. Ministrul Andronescu spune că îl va demite pe inspectorul general de Harghita, fiindcă a prezentat aiurea hârtiile primite de la minister. „Adresa transmisă în teritoriu de la minister spune cum se vor aplica rectificările bugetare. În bugetul iniţial erau prevăzute fonduri pentru o creştere salarială de 5% în 2009.Rectificarea bugetară a făcut să se piardă posibilitatea majorării salariilor, dar în nici un caz nu este vorba despre diminuarea salariilor. Acestea rămân la nivelul celor existente în acest moment“, spune, foarte determinat, ministru Andronescu.În privinţa aplicării Ordonanţei de urgenţă de blocare a posturilor şi de ocupare a doar 15% din cele vacante, Andronescu spune că această prevedere nu se aplică dascălilor. „Dacă mi se pensionează 10.000 de profesori, eu încadrez tot 10.000 de alte cadre didactice pentru că nu pot desfiinţa clasele.“Procentul de reducere din învăţământ s-a putut aplica doar în cazul personalului nedidactic, unde consiliilor judeţene le revine sarcina să aplice prevederile ordonanţei, fiindcă ei finanţează plata acestor salarii, spune ministrul. Sursa: Gândul
Teza la română de marţi, boicotată de profesoriElevii din clasele a VII-a şi a VIII-a nu vor mai da, marţi, teza la română. Peste 80% dintre profesori nu vor să participe la această evaluare naţională.Majoritatea profesorilor de la Federaţia Sindicatelor Libere din Învăţământ (FSLI) au decis să boicoteze examenele naţionale. Referendumul realizat de FSLI arată că peste 80% dintre membrii sindicatului vor ca marţi să nu mai intre la teză. Practic, elevii din clasele a VII-a şi a VIII-a ar urma doar să fie supravegheaţi marţi, când este programată teza cu subiect unic la limba şi literatura română. “În schimb, profesorii nu au marşat pentru grevă generală, decât vreo 50-60% dintre ei”, spune Aurel Cornea, preşedintele Federaţiei.Decizia finală va fi luată mâine, împreună cu celelalte două sindicate din educaţie. Federaţia "Spiru Haret”, care adună, potrivit reprezentanţilor acesteia, aproximativ 66.000 de membri, a anunţat de acum două săptămâni că şi-a finalizat referendumul pe tema protestelor, iar acţiunile preferate sunt boicotarea examenelor naţionale, la care ar participa 80% dintre cadrele didactice, şi greva generală, la care ar urma să ia parte 70% dintre membrii federaţiei.La Federaţia Educaţiei Naţionale, rezultatele preliminare de la referendum arată că la mitinguri ar urma să participe peste 64% dintre cadrele didactice, iar la boicotarea examenelor naţionale, 68% dintre profesori. În ceea ce priveşte greva generală, aproape 49% dintre cadrele didactice ar fi de acord cu această formulă de protest.Pe lângă neacordarea majorărilor salariale de 33% promise de guvernul Boc, o altă nemulţumire a sindicaliştilor o reprezintă ultimele discuţii pe tema Legii salarizării unice a bugetarilor, care se dorea o reglementare actuală şi globală a modului în care sunt remuneraţi bugetarii. Zilele acestea, lista nemulţimirilor a fost completată şi cu disponibilizările din învăţământ şi cu reducerea veniturilor, hotărâte de Ministerul Educaţiei. Sursa: Cotidianul
UN GUVERN INCORECT, INCOERENT, INCOMPETENT, NEPUTINCIOS ȘI MINCINOS
Guvernul a îngheţat salariile tuturor bugetarilorPremierul Emil Boc a anunţat că Executivul a prelungit până la 31 decembrie 2009 actele normative care reglementează salarizarea în sectorul bugetar, dar a precizat că, în măsura în care vor exista resurse financiare, nu este exclusă majorarea salariilor mici."Asta înseamnă că actele normative care sunt astăzi în vigoare vor fi şi în perioada următoare în vigoare. În măsura în care Guvernul va avea resurse financiare, vom putea discuta despre majorări", a declarat Boc, precizând că se referă în special la majorarea salariilor şi pensiilor mici. Premierul nu a dorit să răspundă explicit dacă măsura decisă de Guvern presupune îngheţarea salariilor în 2009.Boc a spus că, în 2009, cheltuielile cu salariile şi pensiile sunt mai mari decât în 2008 pentru că anul trecut au fost decise o serie de majorări ale pensiilor şi salariilor.Astfel, cei afectaţi de îngheţarea salariilor sunt:-personalul contractual din sectorul bugetar-funcţionarii publici-personalul contractual din unităţile sanitare publice-personalul din sistemul sanitar-veterinar-personalul militar din instituţiile publice de apărare naţională, ordine publică şi siguranţă naţională-personalul civil din instituţiile publice de apărare naţională, ordine publică şi siguranţă naţională-personalul din justiţie-controlorii financiari din cadrul Curţii de Conturi-personalul din educaţieGuvernul a amânat de două ori, anul acesta, termenul de aplicare a actelor normative, prima dată pentru 31 martie şi, ulterior, pentru sfârşitul lunii aprilie.Premierul Emil Boc susţinea, în urmă cu doar două săptămâni, că vor fi îngheţate salariile bugetarilor de lux, dar promitea majorări pentru angajaţii de la stat care au salarii mici sau medii, de până la 1.700 de lei.Prin OUG 1/2009, adoptată la începutul acestui an, Guvernul a decis prelungirea termenului de aplicabilitate a actelor normative care reglementează salarizarea categoriilor de personal din sectorul bugetar până la 31 martie 2009. În urmă cu câteva săptămâni, Guvernul a decis prelungirea aplicabilităţii acestora cu încă o lună, până la finele lunii aprilie.Prin OUG aflată marţi în discuţia Executivului, termenul de aplicare a acestor acte normative, care reglementează salarizarea categoriilor de personal din sectorul bugetar, se prelungeşte până la finele anului 2009.Gheorghe Pogea: Rectificarea bugetară care s-a făcut nu va duce la scăderea salariilor profesorilorGheorghe Pogea a negat faptul că salariile profesorilor vor fi scăzute, dar a confirmat faptul că nu se va mai aplica majorarea de 5%."Veniturile salariale ale profesorilor nu vor fi mai mici în 2009 faţă de 2008, dar nu se va mai aplica nici o creştere salarială", a afirmat Gheorghe Pogea.Sindicatele susţin că nota privind reducerea cheltuielilor a plecat de la Ministerul finanţelor către autorităţile locale şi inspectoratele şcolare.Potrivit sindicaliştilor, în unele judeţe au fost propuse soluţii pentru încadrarea în bugetele mai mici, ce implică fie reducerea numărului de posturi, fie reducerea veniturilor.Potrivit FSLI, în judeţele Harghita şi Bihor au fost propuse ambele variante, urmând ca numărul de posturi să fie scăzut cu 2 la sută. Ecaterina Andronescu se spală pe mâini de disponibilizările din învăţământInspectoratele şcolare au primit o informare de la Ministerul Educaţiei prin care sunt anunţate că trebuie să aleagă între reducerea salariilor profesorilor şi diponibilizări.Ministerul Educaţiei aruncă rectificarea negativă bugetară în braţele inspectoratelor şcolare. În urmă cu câteva zile, toate inspectoratele şcolare din ţară au fost informate că trebuie să se încadreze într-o sumă mai mică pentru cheltuielile de personal şi este la latitudinea lor dacă reduc numărul de posturi sau reduc salariile. Potrivit Realitatea TV, în judeţul Harghita, inspectoratul şcolar a decis ca numărul de posturi să fie scăzut cu 2 la sută. Cât priveşte reducerea salariilor profesorilor, media pe fiecare judeţ este de 8%. Ministrul Educaţiei, Ecaterina Andronescu, nu a putut fi contactată pentru a explica noua metodă de aplicare a ordonanţelor guvernamentale.Totuşi, la rectificarea bugetară făcea declaraţii contrar notei trimise inspectoratelor şcolare. “Cele 811,9 milioane de lei nu înseamnă disponibilizări sau scăderea salariilor, ci reprezintă fondul pentru indexarea de 5% (prevăzută iniţial pentru aprilie, n.r.), pe care sperăm să îl recuperăm în septembrie”, explica la acea vreme ministrul Educaţiei. Pentru ziarul Cotidianul, însă, a recunoscut că va fi nevoie să disponibilizeze peste 20.000 de cadre didactice. Ministerul Finanţelor, Gherghe Pogea, a intrat în direct la Realitatea TV pentru a preciza că decizia Guvernului este alta decât cea a ministrului Educaţiei. “Veniturile salariale ale profesorilor nu vor fi mai mici în 2009 faţă de 2008, dar nu se va mai aplica nici o creştere salarială", a afirmat Gheorghe Pogea. Boc: Îngheţăm toate salariile, facem eforturi să le plătim”Vom face un efort consistent şi susţinut pentru a plăti în continuare salariile şi pensiile”, a declarat premierulÎn plus, potrivit unui document intern al Guvernului, inspectoratele şcolare vor trebui să concedieze din profesori. Ordinul trimis deja în ţară prevede că de la 1 mai: „fiecare unitate de învăţământ va trebui să scadă numărul de posturi cu 2% (...) decizia în privinţa orelor/posturilor vă revine”După o şedinţă de guvern de patru ore, premierul Emil Boc a ieşit şi a anunţat „prelungirea termenului de aplicare a ordonanţei privind salariile”, abia la întrebarea ziariştilor explicând, clar, că e vorba despre îngheţarea lefurilor până în decembrie. Dacă până acum câteva săptămâni şeful Executivului, cot la cot cu preşedintele Traian Băsescu, şi liderul celuilalt partid aflat la guvernare, Mircea Geoană, anunţau creşteri ale salariilor şi pensiilor, cu 5%, acum şi-au dat seama că nu au bani.Ministrul Finanţelor, Gheorghe Pogea, a explicat motivul: „criza financiară”. Premierul Emil Boc a făcut însă, pe lângă anunţul privind îngheţarea salariilor şi o declaraţie îngrijorătoare „vom face un efort consistent şi susţinut pentru a plăti în continuare salariile şi pensiile”. Premierul a folosit însă, de fiecare dată, sintagma „salariu de bază” şi nu „venituri”, care includ şi sporurile primite.În acelaşi timp însă, apar şi primele semne că Executivul intenţionează să şi concedieze bugetari. Astfel, într-o notă guvernamentală, inspectoratele şcolare din toată ţara sunt înştiinţate că trebuie să dea afară 2% din profesori.Explicaţia deciziei de a îngheţa leafa„În acest an cheltuielile cu salariile şi pensiile sunt mai mari decât cheltuielile din anul 2008, când am avut o creştere economică de 7,8% şi, din nefericire, am fost lăsaţi cu un deficit de 5,2%. Pentru că anul trecut au avut loc creşteri fie de pensii, fie de salarii începând cu diverse luni ale anului şi în 2009 plătim toate aceste majorări care au avut loc la pensii şi la salarii şi, de aceea, vom face un efort consistent şi susţinut pentru a plăti în continuare salariile şi pensiile şi să găsim soluţii pentru creşterea lor”, a spus Boc.În lipsa unei alte măsuri, ordonanţa aprobată de Guvern reprezintă practic o îngheţare a salariilor în sistemul public, la nivelul actual, până la sfârşitul anului.Inspectoratele şcolare trebuie să facă reduceri de cheltuieli Confuzie la nivelul Guvernului când vine vorba de veniturile dascălilor. Ministerul Educaţiei a trimis o notă inspectoratelor şcolare prin care le cere să ia măsuri pentru încadrarea în limitele cheltuielilor cu personalul, mai mici după rectificarea bugetară negativă şi după diminuarea sumelor defalcate din TVA. Ministerul Educaţiei a cerut inspectoratelor şcolare ca până la 30 aprilie să stabilească măsurile pe care le vor lua, astfel încât să se încadreze în cheltuielile de personal. În 2009, fondul de salarii a fost diminuat în urma rectificării bugetare negative. Au scăzut, totodată şi sumele defalcate din TVA cu 811 milioane de lei, primite de autorităţile locale, prin care se asigura şi plata salariilor din Educaţie. Astfel, fondul de salarii este mai mic cu 8%."Per total, fondul de salarii, cheltuielile de personal nu ajung decât 11 luni, dacă nu se iau măsuri nu vom avea bani decât până în luna noiembrie", a declarat vicepreşedintele FSLI, Simion Hancescu.În judeţele Harghita şi Bihor s-a propus deja reducerea posturilor cu 2%, în timp ce la şcoala specială din Slobozia nu se va mai acorda salariul de merit. Deşi nota Ministerului Educaţiei circulă în toate şcolile din ţară, ministrul Finanţelor susţine că veniturile profesorilor vor rămâne neatinse."Fondul de salarii pentru profesori acoperă întreg anul 2009. Pe întreg anul, veniturile dascălilor nu sunt mai mici", a precizat ministrul Finanţelor, Gheorghe Pogea."Acum la referendum am consultat toţi oamenii şi peste 80% vor să protesteze şi să înceapă cu tezele cu subiect unic", a spus preşedintele SLI Cluj, Lucia Cojocariu. Decizia finală va fi luată pe 30 aprilie, după ce vor fi centralizate rezultatele referendumului din Educaţie. Dascălii au avut de ales între boicotarea examenele naţionale, organizarea unui miting de protest şi declanşarea grevei generale. Surse: Newsin, RealitateaTV, Cotidianul, Gândul
Rectificarea bugetară nu ne permite creşteri salarialeMinistrul Educaţiei, Ecaterina Andronescu, recunoaşte că nu mai are bani pentru cărţile profesorilor, pentru naveta elevilor, că anul acesta nu se va promova un nou set de manuale şi că profesorii nu trebuie să se aştepte la majorări salariale prea devreme. Deşi nu o spune răspicat, Andronescu admite şi faptul că la şcolile unde se poate se vor face disponibilizări. Cu toate acestea, ministrul nu renunţă la portofoliu, lucru anunţat la început de mandat.Sursa: Jurnalul Național
Inspectorii care i-au speriat pe directori cu încetarea activităţii vor plecaMediafax 09:38, 28.04.2009Ministrul Educaţiei va evalua rapid activitatea inspectorilor generali şcolari şi a adjuncţilor acestora după care va hotărî care dintre ei vor fi eliberaţi din funcţie, coform OUG privind deconcentratele, primii vizaţi fiind acei inspectori care i-au speriat pe directori cu încetarea activităţii."Cred că va înceta activitatea acolo unde nu există performanţă, acolo unde inspectorii i-au speriat pe directori cu încetarea activităţii", a declarat, luni noaptea, agenţiei MEDIAFAX, ministrul Educaţiei, Ecaterina Andronescu.Totodată, ministrul a precizat că "nu îşi poate permite să bulverseze" sistemul de învăţământ aflat deja în perioada evaluărilor (miercuri încep tezele cu subiect unic din semestrul al doilea - n.r.), apoi pregătirile pentru bacalaureat.Din acest motiv, evaluarea care va fi făcută "rapid" va începe cu inspectorii care au creat probleme în sistem şi care nu au obţinut performanţă, ei fiind primii care vor fi eliberaţi din funcţii.Ministrul Educaţiei ar avea posibilitatea, potrivit OUG 37/2009, să elibereze din funcţie, prin ordin, inspectorii generali şcolari, inspectorii adjuncţii şi directorul Casei Corpului Didactic. Ecaterina Andronescu a subliniat încă o dată că nu se pune probleme schimbării directorilor de şcoli, după ce unii inspectorii şcolari, i-au somat deja pe şefii şcolilor să "îşi facă bagajul pentru că vor fi schimbaţi din funcţii prin OUG 37".Ministrul Educaţieiva semna, potrivit OUG 37/2009, contracte de management cu inspectorii generali şcolari, iar aceştia, la rândul lor, cu adjuncţii.
Actualul inspector scolar general adjunct, Dorel Juverdeanu, l-a informat ieri pe viitorul sef al ISJ Vaslui, Vasile Mariciuc, cã doreste sã se retragã la catedrã de sãptãmâna viitoare.Inspectorul general adjunct Dorel Juverdeanu vrea sã se retragã la catedrã, înainte de termenul la care îi expirã contractul managerial. Acesta s-a sãturat de presiunile politice si vrea ca, de pe 4 mai, sã lase loc succesorului. Juverdeanu l-a sunat ieri pe Vasile Mariciuc, directorul Liceului Negresti, propus de PSD la sefia Inspectoratului Scolar Judetean (ISJ) Vaslui, pentru a-i transmite doleanta sa.Mariciuc i-a promis cã îi va comunica astãzi înlocuitorul.Înainte de asta, Juverdeanu a spus, mai în glumã, mai în serios, cã este “dezamãgit de faptul cã încã nu a primit preavizul de concediere”: “Trebuie sã mã întorc cât mai repede la catedrã. Se apropie perioada când trebuie sã închei mediile si alte activitãti legate de munca la catedrã. As fi vrut sã fac asta de pe 1 mai, dar cade vineri, asa cã o las pe luni, 4 mai”, a spus Juverdeanu, înainte de a-l suna pe Mariciuc.Pentru toatã conducerea ISJ Vaslui, data la care expirã contractul managerial este 10 mai. Este posibil ca aceastã datã sã fie valabilã si pentru inspectorii scolari, dar si pentru directorii unitãtilor de învãtãmânt.“I-am spus domnului Mariciuc cã vreau sã mã întorc la catedrã cât mai repede, astfel încât partidul lui sã facã în asa fel ca pe 4 mai sã se ia decizia de numire în functie a noului inspector general adjunct. Mi-a spus cã mâine (n.r. - astãzi) îmi va comunica numele viitorului inspector general adjunct. Eu, pe 22 aprilie, fac patru ani de când sunt pe aceastã functie si trebuie sã las loc altcuiva”, a încheiat Juverdeanu.Printre numele vehiculate ca fiind viitori inspectori generali adjuncti se aflã cel al fostului deputat Dumitru Bentu.Sursa: Obiectiv de Vaslui
COMUNICAT DE PRESĂÎntâlnirea Grupului de Lucru pentru elaborarea Legii unitare de salarizare a personalului bugetar din 24.04.2009Vineri, 24 aprilie 2009, la sediul Ministerului Muncii, Familiei şi Protecţiei Sociale, a avut loc o nouă întâlnire a Grupului de Lucru constituit pentru elaborarea Legii unitare de salarizare a personalului din sistemul bugetar. Întâlnirea a fost prezidată de domnul Valentin Mocanu, secretar de stat în cadrul Ministerului Muncii, Familiei şi Protecţiei Sociale, coordonator al dialogului social.Membrii Gupului de Lucru au reluat dezbaterile cu privire la poziţiile similare de funcţii transmise de ministere. Pentru evitarea confuziilor, domnul secretar de stat Valentin Mocanu a dorit să precizeze faptul că echivalările de funcţii propuse nu sunt elemente rigide, ci oferă un cadru de consultare.În vederea eficientizării discuţiilor, participanţii s-au angajat prin asumarea pe bază de semnătură a notei de sedinţă să continue activitatea grupului de lucru şi consultarea până la stabilirea grilei finale de ierarhizare. Totodată, s-a stabilit ca la lucrări să fie invitaţi şi reprezentanţii Consiliului Superior al Magistraturii şi ai structurilor de execuţie ale Parlamentului.Următoarea întâlnire va avea loc miercuri, 29 aprilie a.c., la sediul Ministerului Muncii, Familiei şi Protecţiei Sociale, sala 205, începând cu ora 12.00.Sursa: Ministerul Muncii
Joi, 30 aprilie 2009, orele 16,oo, liderii de sindicat din unitățile de învățământ sunt convocați la ședința COLEGIULUI LIDERILOR S.Î.T. BÂRLAD.Ordinea de zi:1. Informare privind problemele discutate la Consiliul Național al FSLI din 24.04.2009; 2. Organizarea acțiunilor din perioada următoare. Președinte, prof. Mircea Marinescu
Guvernul RomânieiOrdonanţă de urgenţă nr. 37/2009 din 22/04/2009Publicat in Monitorul Oficial, Partea I nr. 264 din 22/04/2009privind unele măsuri de îmbunătăţire a activităţii administraţiei publiceAvând în vedere necesitatea eficientizării activităţii instituţiilor publice şi a îmbunătăţirii actului managerial în condiţiile reducerii cheltuielilor bugetare.luând în considerare opiniile şi recomandările Comisiei Europene şi ale organismelor financiare internaţionale referitoare la reducerea cheltuielilor bugetare, este necesară adoptarea unei politici de restrângere a cheltuielilor bugetare şi de abordare mai prudentă a deficitului bugetar, inclusiv prin stabilirea unor criterii de performanţă în organizarea şi coordonarea unor autorităţi şi instituţii publice.În considerarea faptului că aceste elemente vizează interesul general public şi constituie situaţii de urgenţă şi extraordinare a căror reglementare nu poate fi amânată,în temeiul art. 115 alin. (4) din Constituţia României, republicată,Guvernul României adoptă prezenta ordonanţă de urgenţă.Art. I. - Legea nr. 188/1999 privind Statutul funcţionarilor publici, republicată în Monitorul Oficial al României, Partea I, nr. 365 din 29 mai 2007, cu modificările şi completările ulterioare, se modifică şi se completează după cum urmează:1. La articolul 13 alineatul (1), litera d) se modifică şi va avea următorul cuprins:"d) directorul executiv şi directorul executiv adjunct în cadrul instituţiei prefectului, în cadrul aparatului propriu al autorităţilor administraţiei publice locale şi al instituţiilor publice subordonate acestora, cât şi în funcţiile publice specifice asimilate acestora;".2. La articolul 22 alineatul (1), litera j) se modifică şi va avea următorul cuprins:"j) realizează recrutarea şi promovarea pentru funcţiile publice pentru care organizează concurs, monitorizează recrutarea şi promovarea pentru celelalte funcţii publice, în condiţiile prezentei legi;".3. După articolul 22 se introduce un nou articol, articolul 221, cu următorul cuprins:"Art. 221. - În situaţia în care Agenţia Naţională a Funcţionarilor Publici constată că nu sunt îndeplinite condiţiile legale privind organizarea şi desfăşurarea concursurilor de recrutare şi de promovare în funcţii publice din cadrul autorităţilor şi instituţiilor publice, dispune, după caz, amânarea sau suspendarea organizării şi desfăşurării concursului."4. Articolul 58 se modifică şi va avea următorul cuprins:"Art. 58. - (1) Concursul de recrutare pentru funcţiile publice vacante din cadrul autorităţilor şi instituţiilor publice centrale şi locale, autorităţilor administrative autonome, precum şi pentru serviciile publice deconcentrate ale ministerelor şi ale celorlalte organe de specialitate ale administraţiei publice centrale din unităţile administrativ-teritoriale este organizat, în condiţiile legii, astfel:a) de comisia prevăzută la art. 18 alin. (1), pentru înalţii funcţionari publici. Secretariatul tehnic al comisiei se asigură de Agenţia Naţională a Funcţionarilor Publici;b) de Agenţia Naţională a Funcţionarilor Publici, pentru ocuparea funcţiilor publice de conducere generale şi specifice, cu excepţia funcţiilor publice de secretar al comunei, şef serviciu şi şef birou;c) de autorităţile şi instituţiile publice în al căror stat de funcţii se află funcţia publică vacantă, pentru funcţiile publice de conducere de secretar al comunei, şef serviciu şi şef birou şi pentru toate funcţiile publice de execuţie.(2) În vederea verificării şi validării condiţiilor legale de organizare şi desfăşurare a concursurilor pentru ocuparea funcţiilor publice vacante de către autorităţile şi instituţiile publice organizatoare, Agenţia Naţională a Funcţionarilor Publici desemnează un responsabil de procedură, funcţionar public, reprezentant al acesteia în comisia de concurs."5. La articolul 62, alineatele (2) şi (3) se modifică şi vor avea următorul cuprins:"(2) Numirea în funcţiile publice de conducere pentru care se organizează concurs în condiţiile art. 58 alin. (1) lit. b) se face prin actul administrativ emis de conducătorii autorităţilor sau instituţiilor publice din administraţia publică centrală şi locală, la propunerea Agenţiei Naţionale a Funcţionarilor Publici.(3) Numirea în funcţiile publice pentru care se organizează concurs în condiţiile art. 58 alin. (1) lit. c) se face prin actul administrativ emis de conducătorii autorităţilor şi instituţiilor publice din administraţia publică centrală şi locală."6. La anexă, la capitolul I litera B, punctele 4 şi 5 se modifică şi vor avea următorul cuprins:"4. director din cadrul autorităţilor administrative autonome, din aparatul ministerelor şi al celorlalte organe de specialitate ale administraţiei publice centrale, precum şi director executiv în cadrul instituţiei prefectului, în cadrul autorităţilor administraţiei publice locale şi al instituţiilor publice subordonate acestora;5. director adjunct din cadrul autorităţilor administrative autonome, din aparatul ministerelor şi al celorlalte organe de specialitate ale administraţiei publice centrale, director executiv adjunct din cadrul instituţiei prefectului, în cadrul autorităţilor administraţiei publice locale şi al instituţiilor publice subordonate acestora;".Art. II. - (1) La articolul 24 din Legea nr. 128/1997 privind Statutul personalului didactic, publicată în Monitorul Oficial al României, Partea I, nr. 158 din 16 iulie 1997, cu modificările şi completările ulterioare, alineatul (6) se modifică şi va avea următorul cuprins:"(6) Numirea inspectorului şcolar general, a inspectorului şcolar general adjunct şi a directorului Casei Corpului Didactic se face prin ordin al ministrului educaţiei, cercetării şi inovării. Inspectorul şcolar general şi directorul Casei Corpului Didactic încheie cu ministrul educaţiei, cercetării şi inovării un contract de management educaţional pe termen de maximum 4 ani, care cuprinde direcţiile şi obiectivele din strategia pe educaţie, în concordanţă cu obiectivele din Programul de guvernare. Reevaluarea condiţiilor din contractul de management educaţional de face trimestrial."(2) Contractele de management educaţional încheiate în temeiul Legii nr. 128/1997 privind Statutul personalului didactic, cu modificările şi completările ulterioare, şi aflate în derulare încetează în termen de 15 zile de la intrarea în vigoare a prezentei ordonanţe de urgenţă.Art. III. - (1) Funcţiile publice, funcţiile publice specifice şi posturile încadrate în regim contractual, care conferă calitatea de conducător al serviciilor publice deconcentrate ale ministerelor şi ale celorlalte organe ale administraţiei publice centrale din unităţile administrativ-teritoriale prevăzute în anexa la prezenta ordonanţă de urgenţă, care face parte integrantă din aceasta, precum şi adjuncţii acestuia se desfiinţează în termen de 32 de zile de la data intrării în vigoare a prezentei ordonanţe de urgenţă.(2) Funcţiile publice cu statut special, altele decât cele stabilite în cadrul serviciilor publice deconcentrate prevăzute în anexa la prezenta ordonanţă de urgenţă şi funcţiile publice de prefect şi subprefect se exceptează de la prevederile alin. (1).(3) La expirarea termenului prevăzut la alin. (1) din prezenta ordonanţă de urgenţă, serviciile publice deconcentrate ale ministerelor şi ale celorlalte organe ale administraţiei publice centrale din unităţile administrativ-teritoriale prevăzute în anexa la prezenta ordonanţă de urgenţă vor fi conduse de un director coordonator al serviciului public deconcentrat. Directorul coordonator este ajutat de unul sau mai mulţi adjuncţi, în limita numărului de posturi care se desfiinţează.(4) Persoanele care urmează să ocupe funcţii dintre cele prevăzute la alin. (3) sunt numite prin act administrativ al ordonatorului principal de credite în subordinea, în coordonarea sau sub autoritatea căruia funcţionează serviciul public deconcentrat respectiv, în urma evaluării cunoştinţelor şi abilităţilor manageriale, în condiţiile art. IV din prezenta ordonanţă de urgenţă.(5) Poate ocupa o funcţie dintre cele prevăzute la alin. (3) persoana care îndeplineşte cumulativ următoarele condiţii:a) are cetăţenia română;b) cunoaşte limba română, scris şi vorbit;c) are capacitate deplină de exerciţiu;d) are o stare de sănătate corespunzătoare, atestată pe bază de examen medical de specialitate;e) are studii universitare de licenţă, respectiv studii superioare de lungă durată, absolvite cu diplomă;f) nu a fost condamnată pentru săvârşirea unei infracţiuni contra umanităţii, contra statului sau contra autorităţii, de serviciu sau în legătură cu serviciul, care împiedică înfăptuirea justiţiei, de fals ori a unor fapte de corupţie sau a unei infracţiuni săvârşite cu intenţie, cu excepţia situaţiei în care a intervenit reabilitarea;g) nu a desfăşurat activitate de poliţie politică, astfel cum este definită prin lege;h) îndeplineşte şi alte criterii specifice stabilite de ordonatorul principal de credite în subordinea, în coordonarea sau sub autoritatea căruia funcţionează serviciul public deconcentrat respectiv.(6) Funcţiile prevăzute la alin. (3) se exercită în baza unui contract de management încheiat cu ordonatorul principal de credite în subordinea, în coordonarea sau sub autoritatea căruia funcţionează serviciul public deconcentrat respectiv, pe o perioadă de maximum 4 ani, în conţinutul căruia sunt prevăzuţi indicatorii specifici de performanţă, obiectivele, clauzele contractuale care reglementează drepturile şi obligaţiile părţilor, precum şi condiţiile de încetare şi reziliere a acestuia.(7) Contractul de management este asimilat contractului individual de muncă şi conferă titularului vechime în muncă şi în specialitate.(8) Remunerarea şi celelalte drepturi ale persoanelor care ocupă funcţii dintre cele prevăzute la alin. (3) se stabilesc prin contractul de management, la nivelul maxim al salariului pentru funcţia de consilier gradul IA din cadrul ministerelor şi al altor organe centrale de specialitate, la care se adaugă toate drepturile prevăzute de lege pentru funcţiile de conducere de director, respectiv director adjunct. Persoanele care ocupă funcţii dintre cele prevăzute la alin. (3) beneficiază de sporul de vechime şi de celelalte sporuri, în condiţiile prevăzute de legislaţia muncii şi de legislaţia aplicabilă autorităţii sau instituţiei publice.(9) Pe perioada executării contractului de management, persoanelor care ocupă funcţii dintre cele prevăzute la alin. (3) li se aplică prevederile art. 70, 71, 79, 94-98 şi 111-114 din cartea I, titlul IV din Legea nr. 161/2003 privind unele măsuri pentru asigurarea transparenţei în exercitarea demnităţilor publice, a funcţiilor publice şi în mediul de afaceri, prevenirea şi sancţionarea corupţiei, cu modificările şi completările ulterioare.(10) Modelul-cadru al contractului de management prevăzut la alin. (6) va fi stabilit prin hotărâre a Guvernului.(11) Începând cu data intrării în vigoare a prezentei ordonanţe de urgenţă, funcţionarilor publici şi personalului încadrat în regim contractual, care ocupă posturi dintre cele prevăzute la alin. (1), li se vor aplica în mod corespunzător dispoziţiile legale cu privire la încetarea raporturilor de serviciu, respectiv a raporturilor de muncă prevăzute în Legea nr. 188/1999 privind Statutul funcţionarilor publici, republicată, cu modificările şi completările ulterioare, respectiv în Legea nr. 53/2003 - Codul muncii, cu modificările şi completările ulterioare.(12) Funcţionarilor publici şi personalului încadrat în regim contractual în sistemul public, care vor fi numiţi în condiţiile alin. (4), li se suspendă de drept raporturile de serviciu, respectiv raporturile de muncă avute anterior numirii, pe durata executării contractului de management.Art. IV. - (1) Evaluarea cunoştinţelor şi aptitudinilor manageriale pe baza unor proiecte de management se organizează de ordonatorii principali de credite în subordinea, în coordonarea sau sub autoritatea cărora funcţionează serviciile publice deconcentrate respective, în termen de maximum 32 de zile de la data intrării în vigoare a prezentei ordonanţe de urgenţă.(2) Data desfăşurării evaluării în condiţiile alin. (1) se aduce la cunoştinţă publică prin grija ordonatorului principal de credite, prin afişare la sediul şi pe pagina de internet a autorităţii sau instituţiei publice.(3) Candidaţii depun proiectul de management şi un dosar care să conţină următoarele documente:a) copie de pe cartea de identitate;b) adeverinţă medicală care să ateste starea de sănătate;c) copie legalizată de pe diploma de studii;d) cazier judiciar;e) declaraţie pe propria răspundere că nu a desfăşurat activitate de poliţie politică, astfel cum este definită prin lege.(4) Proiectele de management prezentate de candidaţi sunt elaborate pentru o perioadă de maximum 4 ani şi vor cuprinde cel puţin următoarele:a) identificarea problemelor existente în domeniul de activitate al serviciului public deconcentrat;b) obiective şi direcţii de acţiune pentru eficientizarea domeniului de activitate al instituţiei şi pentru îmbunătăţirea actului managerial;c) dezvoltarea competenţelor profesionale ale personalului din subordine;d) aplicarea principiilor de eficienţă, eficacitate şi economie în gestionarea mijloacelor financiare şi a resurselor umane şi materiale ale instituţiei respective;e) propuneri de îmbunătăţire a colaborării instituţionale.(5) Evaluarea candidaţilor şi a proiectelor de management prezentate de aceştia se face de comisii constituite la nivelul ordonatorului principal de credite în subordinea, în coordonarea sau sub autoritatea căruia funcţionează serviciile publice deconcentrate respective, formate din specialişti în domeniul de activitate. Din aceste comisii face parte în mod obligatoriu şi un reprezentant al instituţiei prefectului din judeţul respectiv.Art. V. - Anexa la prezenta ordonanţă de urgenţă poate fi actualizată prin hotărâre a Guvernului.PRIM-MINISTRUEMIL BOCContrasemnează: Viceprim-ministru, ministrul administraţiei şi internelor, Dan Nica Ministrul muncii, familiei şi protecţiei sociale, Marian Sârbu Ministrul educaţiei, cercetării şi inovării, Ecaterina Andronescu Preşedintele Agenţiei Naţionale a Funcţionarilor Publici, Andras Zsolt Szakal Ministrul finanţelor publice, Gheorghe PogeaBucureşti, 22 aprilie 2009.Nr. 37. Publicat de
Pe pagina de start a I.S.J. Vaslui este afişată lista cu punctajele obţinute de solicitanţii distincţiilor " Gheorghe Lazăr" - 2009.Eventualele contestaţii se pot depune până în data de 27 aprilie 2009, orele 16,00.
La invitaţia conducerii FSLI, ministrul educaţiei, doamna Ecaterina Andronescu a participat la şedinţa Consiliului Naţional al FSLI din data de 24 aprilie 2009. Pe parcursul a aproximativ două ore a răspuns la întrebările adresate şi a prezentat unele din intenţiile domniei sale pentru perioada următoare. Vă prezentăm, sintetic, intervenţia doamnei ministru.Schimbări la conducerea inspectoratelor şcolare„Nu am porniri de a face schimbări politice. Doar schimbări pentru a creşte performanţa. Unii inspectori şcolari generali au prezentat directorilor altceva decât s-a cerut de la minister. Voi merge din judeţ în judeţ pentru a mă întâlni cu directorii de şcoli. Schimbările nu vor afecta şi directorii de şcoli.”Noi credem că, în perioada imediat următoare, la conducerile inspectoratelor şcolare vor fi numite persoane noi. Nu va scăpa nici un judeţ. Problema este dacă persoanele ce vor fi numite vor fi selecţionate pe criteriul competenţei !Bugetul MECI„PIB-ul are astăzi o altă valoare estimată. Nu ştim cât va fi în a doua jumătate a anului. Este un an foarte dificil din punct de vedere financiar, dar vă asigur că sistemul nu va fi pus în dificultate. Avem asigurări că vor fi bani suficienţi pentru salarii până la sfârşitul anului. Vă rog şi vă cer să cheltuim cu mai multă responsabilitate banul public.”În legătură cu cheltuirea banului public, adresaţi-vă administraţiei locale şi inspectoratelor şcolare !Legea 221 din 2008„Legea 221 a fost omorâtă de O.U.G. 151 a lui Tăriceanu. Nu am renunţat nici o clipă, dar mi-e foarte greu acum să spun când şi în ce măsură economia va permite creşteri salariale. Aş fi cel mai fericit om să vă spun de când cresc salariile. Vom face încercări succesive, se aşteaptă, după data de 5 mai, o revigorare economică.”Parcă în campania electorală spuneaţi cu totul altceva…Legea salarizării unitare în sistemul bugetar„Sper ca Ministerul Muncii şi Guvernul să aibă puterea de a înscrie învăţământul pe o grilă corespunzătoare profesional. Aşezarea pe o grilă corectă ar putea însemna o creştere salarială mai mare în următorii ani.”Noi sperăm ca şi MECI, nu numai noi, sindicatele, să susţină mai puternic aşezarea pe orizontală a profesorului la nivelul real al importanţei sociale a muncii.Descentralizarea„În procesul de descentralizare suntem sprijiniţi şi de experţii Băncii Mondiale. Calendarul impus de B.M. este ca până pe 5 mai să elaborăm principalele criterii. Nu putem ca până pe 5 mai să stabilim formula de finanţare şi să intrăm cu ea din anul şcolar următor. Nu doresc prin descentralizare o politizare a învăţământului. Sunt îngrijorată, dar nu mă sperie până la capăt.”Şi noi suntem foarte îngrijoraţi şi credem că vom asista la o politizare nemaiîntâlnită dacă nu se iau măsuri ferme.Legile învăţământului„Pachetul de legi se încearcă a fi finalizat în cele mai bune condiţii. Sunt de părere că trebuie să avem o singură lege a învăţământului, care să fie aplicabilă 10-12 ani. Doresc ca aceste legi să le facem împreună, cu cât mai multă înţelepciune şi să le promovăm cât de repede vom fi în stare.”Noi avem puţin altă părere, proiectele de lege există deja de mult timp, ele ar trebui rediscutate rapid şi trimise la parlament.Modificări la mişcarea personalului didactic„De anul acesta se aplică transferul rural-urban, gimnaziu-liceu. Avem în acest moment 68.000 de suplinitori, lucru care nu dă sistemului stabilitate şi calitate. Sunt optimistă în ceea ce priveşte efectele acestei ordonanţe.”Aici suntem de acord. Dar să nu uităm că această modificare a statutului s-a făcut numai în urma solicitărilor noastre repetate şi nu la iniţiativa ministerului !Desfiinţarea S.A.M.- urilor„S.A.M.-urile nu au fost desfiinţate. Nu au primit anul acesta cifră de şcolarizare pentru că specializările nu erau cerute pe piaţa muncii. Timp de un an vom pregăti cifrele de şcolarizare pentru anul viitor cu acele specializări care sunt cerute pe piaţa muncii.”Până la anul mai este mult şi multe se pot întâmpla. Sperăm ca să nu uitaţi până atunci, sau poate vă răzgândiţi, sau poate…Educaţia fizică la licee„Până acum în planurile-cadru am avut un număr diferit de ore de educaţie fizică. Nu mai există mişcare sportivă de masă şi bază de selecţie pentru sportul de performanţă. Condiţionăm completarea normei profesorului cu cele 2+1 ore din afara planului-cadru care nu se acordă decât dacă aceste ore se fac (există echipe, ansambluri sportive). Vor apărea documente în curând. Doresc să reluăm competiţiile la nivelul şcolii, mişcarea sportivă de masă.”Ne-aţi ameţit de tot cu orele acestea care ba sunt obligatorii, ba sunt facultative, ba intră în normă, ba… Credem că nu v-ar strica puţin sport, doamna ministru ! Au fost abordate şi alte aspecte, i s-au adus la cunoştinţă doamnei ministru probleme cu care ne confruntăm în judeţe. De asemenea, doamna ministru a prezentat unele din intenţiile sale în ceea ce priveşte formarea iniţială şi continuă a cadrelor didactice, modificările care se vor face în curriculum etc. Permanent ne-a solicitat colaborarea în realizarea reformei învăţământului. În general, intenţii frumoase, dar noi mai vrem şi şcoli mai frumoase, şi condiţii de muncă mai bune, şi salarii mai atractive, şi multe altele...
INFORMARE CONSILIUL NAŢIONAL FSLI - 24 APRILIE 2009
Vineri, 24 aprilie 2009, s-a desfăşurat şedinţa Consiliului Naţional al Federaţiei Sindicatelor Libere din Învăţământ. În urma analizei datelor obţinute la referendum, ar fi posibile următoarele acţiuni sindicale:1. Denunţarea Strategiei Naţionale pentru Educaţie, având în vedere faptul că atât Guvernul, Parlamentul cât şi Preşedinţia nu au acordat bani pentru reformă.2. Grevă generală de 1 zi, în data de 5 mai 2009, şi neparticiparea la teza cu subiect unic la limba şi literatura română.Aceste variante vor fi discutate în şedinţa comună a conducerilor celor 4 federaţii reprezentative din învăţământ din data de 30 aprilie 2009, orele 10,00, după care se vor anunţa acţiunile ce vor fi întreprinse în comun.Tot pentru data de 30 aprilie 2009, orele 15,00, este programată o nouă întâlnire la Cotroceni, cu preşedintele României şi ministrul educaţiei. Publicat de
INFORMARE FSLI PRIVIND MIŞCAREA PERSONALULUI DIDACTIC
INFORMAREÎn urma demersurilor Federaţiei Sindicatelor Libere din Învăţământ, Guvernul României a adoptat ieri, 22.04.2009, Ordonanţa de Urgenţă privind luarea unor măsuri în domeniul învăţământului, prin care se reglementează salarizarea absolvenţilor ciclului Bologna, precum şi posibilitatea pretransferării cadrelor didactice din mediul rural în cel urban şi de la un nivel inferior de învăţământ la un nivel superior.Condiţia pentru pretransferul din mediul rural în cel urban este dată de obţinerea mediei minim şapte la concursul naţional de titularizare sau minim şapte la repartiţia guvernamentală.În ceea ce priveşte pretransferarea între nivelurile de studiu, aceasta poate fi făcută cu condiţia parcurgerii unui program de perfecţionare/formare continuă în ultimii cinci ani.Menţionăm faptul că această ordonanţă de urgenţă va intra în vigoare după publicarea în Monitorul Oficial şi va produce efecte asupra mişcării personalului didactic în anul şcolar 2008/2009.DEPARTAMENTUL COMUNICARE,Claudia PUZDREAP.S.Urmeaza modificarea ordinului cu privire la miscarea personalului didactic - marţi, 28 aprilie 2009.
Guvernul a adoptat setul de principii care va sta la baza legii de salarizare a personalului din sistemul bugetar„Vom avea o singură lege a salarizării pentru toate persoanele plătite din fonduri publice, după model european. Această lege va permite eliminarea discrepanţelor care există acum. Nu vom mai avea legi sectoriale prin intermediul cărora s-au creat sisteme privilegiate pentru diverse categorii de bugetari”, a afirmat premierul Emil Boc, la finalul şedinţei de Guvern.Executivul a aprobat, în şedinţa de astăzi, setul de principii care va sta la baza legii de salarizare a personalului din sistemul bugetar, act normativ care va reglementa în mod unitar salarizarea tuturor categoriilor de personal plătit din fonduri publice.Potrivit principiilor adoptate de Guvern, raportul între salariul de bază minim pe economie şi salariul de bază maxim al personalului plătit din fonduri publice va fi de 1 la 15. Salariul de bază va deveni principalul element al câştigului salarial şi se va realiza prin includerea în salariul de bază a unor sporuri care au caracter general. Ponderea sporurilor în câştigul total va fi de maximum 30%.„Prin aplicarea noului act normativ nici o persoană nu va înregistra o diminuare a salariului. Salariile mai mari din momentul de faţă vor fi îngheţate o perioadă de timp, în timp ce salariile mici vor avea creşteri accelerate. Sau, este posibil, ca pentru cei care se află în vârful piramidei, salariile să crească puţin, iar salariile mai mici să aibă o creştere mai accelerată. Toate aceste lucruri se vor realiza pe principiul că nimeni nu va pierde”, a explicat primul-ministru.Proiectul legii salarizării unice în sistemul bugetar va fi elaborat de Guvern până la 30 iunie, iar implementarea noului sistem de salarizare se va realiza într-un termen de trei ani. „Nu excludem posibilitatea asumării răspunderii în faţa Parlamentului pentru acest proiect de lege. Guvernul are determinarea să meargă în faţa Parlamentului să-şi asume răspunderea asupra acestui proiect atât de important pentru ceea ce înseamnă salarizarea unică în România, pentru a aduce un sentiment de dreptate, de echitate, între diversele categorii sociale şi pentru a elimina discrepanţele care au apărut în decursul timpului. Vrem să realizăm o salarizare justă a tuturor oamenilor care sunt plătiţi din bani publici în baza pregătirii profesionale, a muncii pe care o prestează şi având în vedere reglementările şi normele europene în materie”, a subliniat primul-ministru.Premierul Emil Boc a adăugat că Ministerul Muncii a fost mandatat să discute cu partenerii sociali setul de principii care va sta la baza elaborării legii salarizării unice, dezbateri la care vor fi invitaţi să participe şi reprezentanţii sistemului judiciar şi ai CSM.Emitent: Guvernul Romaniei – Biroul de presaData: 22.04.2009 Cele 6 principii ale legii salarizării unice1 Va exista o lege unică a salarizării tuturor persoanelor plătite din bani publici, inspirată din legile europene. „Nu vor mai exista legi sectoriale, ce au creat sisteme privilegiate pentru unii funcţionari”, promite premierul Boc.2 Raportul dintre salariul minim de bază şi salariul maxim de bază va fi de 1 la 15. „Acum avem un raport de 1 la 70, iar în unele situaţii, de chiar 1 la 100, existând discrepanţe uriaşe între salariaţi”, a explicat şeful Executivului.3 Prin noul act normativ, nicio persoană nu va înregistra o diminuare a salariului. „Salariile mari vor fi îngheţate, iar cele de la baza piramidei vor avea creşteri accelerate. Pentru unele categorii de bugetari, creşterea va fi mică sau deloc”, a precizat premierul, referindu-se la bugetarii cu cele mai mari salarii.4 Salariul de bază va fi elementul esenţial al câştigului salarial, iar sporurile înglobate în salariu nu vor reprezenta mai mult de 30% din acesta.5 Noul sistem de salarizare va fi implementat pe o perioadă de trei ani, până în 2012, astfel încât să se poată face ajustarea de 1 la 15.6 30 iunie 2009 este termenul-limită de elaborare a proiectului de lege, de către Guvern. Salariile medii ale bugetarilor, în anul 2008Înalta Curte de Casaţie şi Justiţie 2.697 euro/lunăConsiliul Concurenţei 2.333 euro/lunăCurtea de Conturi 2.061 euro/lunăConsiliul Superior al Magistraturii 2.638 euro/lunăMinisterul Dezvoltării 2.223 euro/lunăOficiul pentru Prevenirea şi Combaterea Spălării Banilor 1.864 euro/lunăMinisterul Afacerilor Externe 2.009 euro/lunăSenatul României 1.742 euro/lunăCamera Deputaţilor 1.670 euro/lunăMinisterul Justiţiei 1.701 euro/lunăMinisterul Sănătăţii 634 euro/lunăMinisterul Educaţiei 676 euro/lunăMinisterul Economiei 619 euro/lună Publicat de

References: articolul 13
 articolul 22
 articolul 22
 articolul 221
 Articolul 58
 articolul 62
 articolul 24